Il-plastik tista' tgħid li hu parti minn ħajjitna u nsibuh f'kull aspett tal-ħajja tagħna, barra minn hekk hu element kruċjali wkoll fl-ekonomija li jippreżenta sfidi kbar. Sfidi minħabba l-fatt li bħalissa ftit hemm nies li qed jagħmlu użu mill-ġdid tal-plastik, irkupru u riċiklaġġ ta' dan il-materjal. Meta wieħed iqabbel ma' materjal riċiklabbli ieħor, inkluż il-karti, metalli u ħġieġ, jirrealizza li dawn għandhom persentaġġi ferm ogħla. Il-biċċa l-kbira tal-iskart tal-plastik jintrema fil-miżbliet, jinħaraq jew jintrema b'mod irresponsabbli u jispiċċa fl-oċeani tagħna. Il-plastiks li jispiċċaw fl-oċeani tagħna ħafna drabi jiddegradaw biss f'mikroplastiċi, u b'hekk joħolqu periklu l-ħajja ta' taħt l-ilma u fl-aħħar mill-aħħar jispiċċaw fil-katina tagħna stess. Fl-2019, l-UE adottat id-"Direttiva tal-Plastik b'Użu Wieħed" li għandha l-għan li tnaqqas l-impatt ta' ċerti prodotti tal-plastik fuq l-ambjent, permezz ta' miżuri effettivi mmirati lejn dawn l-istess prodotti. Din id-Direttiva tippromwovi ċ-ċirkolarità, fejn tingħata prijorita lil prodotti sostenibbli u mhux tossiċi li jistgħu jerġgħu jintużaw ghal aktar minn darba, minn dawk li jintużaw darba biss. Biex pajjiżna jsegwi l-obbligi mistennija minnu, ġiet imħabbra miżura li permezz tagħha, mil-1 ta' Jannar 2021 gie mwaqqaf kompletament l-importazzjoni u l-manifattura ta` basktijiet tal-plastic hfief li kienu mahsuba sabiex jigu iċċirkolati fuq is-suq lokali, kif ukoll it-tqeghid fuq is-suq ta` certu prodotti maghmulin mill-plastic li jintuzaw darba biss, bhal per ezempju; pożati, straws, platti u kontenaturi tal-ikel u xorb tal-jablo. Apparti minn hekk, l-Awtorità għall-Ambjent u r-Riżorsi (ERA), b'kollaborazzjoni mal-Ministeru għall-Ambjent, it-Tibdil fil-Klima u l-Ippjanar (MECP), ħadu ħsieb ukoll li jiġu implimentati dawn il-bidliet mis-sena 2022: Kwalunkwe provvista ta' basktijiet ħfief tal-plastik bi ħxuna taħt il-50 mikron li huma intenzjonati għad-distribuzzjoni, konsum jew użu fis-suq ta' Malta, matul attività kummerċjali, kemm jekk bi ħlas kif ukoll mingħajr ħlas se tkun projbita. Basktijiet tal-plastik li jistgħu jerġgħu jintużaw, basktijiet tal-plastik bijodegradabbli u kompostabbli kif ukoll basktijiet tal-plastik ħfief ħafna (taħt il-15 mikroni) użati għal skopijiet ta' iġjene u ppakkjar primarju ta' ikel li jkun waħdiet, huma eżentati mill-projbizzjonijiet imsemmija hawn fuq. Xi jfisser eżatt dan kollu? Dan iffisser li mis-sena li ġejja, ħanut ma' jistax jipprovdilek ċerti tipi ta' basktijiet tal-plastik li jintużaw darba biss, kemm jekk bil-ħlass kif ukoll mingħajr ħlas. Madankollu, taf jagħtik alternattivi oħra jew inkella taħsiblu minn qabel, u tieħu basket miegħek. Tajjeb li ngħidu li int ukoll tista' tagħmel id-differenza, u tista' tagħmilha bi ftit ħsieb. Fittex li tuża alternattivi li jistgħu jerġgħu jintużaw biex ma tagħmilx użu minn prodotti tal-plastik li jintużaw darba biss. Bħala konsumatur għandek id-dritt ukoll li tirrifjuta prodotti jew kontenituri li jintużaw darba biss jekk jiġu offruti lilek minn xi bejjiegħ jew ieħor. Għandek dejjem titlob għal soluzzjonijiet alternattivi bħal pożati tal-bambu, fost ħafna oħrajn. Miktub Minn Iħobb il-lingwa Maltija u jsegwi b'mod attiv ix-xena mużikali lokali. Id-dinja tal-ispettaklu taffaxxinah u l-għaxqa tiegħu jara xows differenti. Biex jirrilassa Emil jieħu gost imur ħdejn il-baħar u fil-kampanja, hemm isib ftit kwiet 'il bogħod mill-ġenn. "Għerqilna Kollox" - Danusan Kellhom Jikkanċellaw Fl-Aħħar Minuta "Illum Jien U Lenies Erġajna Sirna Ġenituri..." – Ara Dan Il-Ġest Li Għamlu Clayton U Lenies "Tlifnik Żgħir U Ma Rnexxilekx Tara Lil Uliedek Jikbru U Jirnexxu" – Il-Ministru Clint Camilleri Jfakkar Il-Memorja Ta' Missieru "Fl-Ewropa Ser Tidħol L-Ewwel Mewġa Ta' Maltemp Li Ser Iġġib Xita U Tbaxxi T-Temperatura"